Rođena je u Beogradu 1985. godine.

Osnovne studije na odseku Međunarodna ekonomija i menadžment završila je u Rimu, gde uspešno diplomira na temu iz oblasti Brend menadžmenta. Master studije nastavlja u Milanu, na smeru Strategije brendova. Uporedo upisuje i magistarske studije iz ekonomije na prestižnom Univerzitetu Bocconi gde magistrira na temu „Inovacije u modnoj industriji  i njeni novi online biznis modeli“.

Radi kao istraživač i strateški planer na projektima za kompanije Valentino i Altagamma, kao i Lexus, Istituto Marangoni i San Pellegrino.

Karijeru uspešno nastavlja u Beogradu, na mestu direktora marketinga kompanije „Jasmin parfimerije“.

Vlasnik je i direktor, Amaze&Co, prve konsultantske kuće na teritoriji Balkana, specijalizovane za savetovanje u oblasti menadžmenta, strategije i komunikacija u modnoj industriji.

Od 2017. godine je koordinator za Srbiju najvećeg globalnog modnog pokreta „Fashion Revolution“, koji se zalaže za transparentno, etičko i održivo poslovanje u modnoj industriji.

Učestvuje na međunarodnim naučnim konferencijama iz oblasti ekonomije i menadžmenta, gde uspešno prezentuje naučne radove,

Od 2014. godine radi kao predavač na fakultetu Accademia del Lusso na predmetima:

* Brend Menadžment
* Menadžment luksuznih dobara i modnih kompanija
* Nove granice marketinga
* Komunikacija i reklama